Cobalt ร้านอาหารเปิดใหม่ในเครือของร้านสีฟ้า ร้านอาหารไทยที่หลายคนคุ้นเคย จุดเด่นของ Cobalt คือการผสมผสานระหว่างอาหารตะวันตกและตะวันออกไว้ด้วยกัน จนทำให้เกิดรสชาติที่แปลกใหม่ น่าค้นหา อีกทั้งการตกแต่งร้านด้วยสไตล์ Industrial Loft ดูทันสมัยแต่เรียบง่าย เหมาะแก่การมานั่งผ่อนคลาย ทานอาหาร หรือพบปะสังสรรค์กับเพื่อนฝูงก็เหมาะ เพราะนอกจากอาหารแล้วยังมีเครื่องดื่มอีกมากมายให้เลือกสรรค์ 

<พิกัดร้าน/บรรยากาศ>
ร้านตั้งอยู่ชั้น G ของตึก The Nine Tower พระรามเก้า เดินทางสะดวกด้วย MRT ลงสถานีพระรามเก้า ซึ่งตึกนี้จะอยู่ด้านหลังของห้างเซ็นทรัลพระรามเก้านั่นเองค่ะ พอเดินเข้ามาในตึกให้เลี้ยวซ้าย จะเจอร้านเลยค่ะ ส่วนบรรยากาศของร้านต้องบอกเลยว่าตั้งแต่เดินเข้ามาในร้านก็รู้สึกผ่อนคลายแล้วค่ะ ด้วยสไตล์การตกแต่งแบบ Industrial Loft ดูเรียบง่ายแต่แฝงความสวยงามไว้ เมื่อนั่งอยู่ด้านในร้านสามารถมองเห็นวิวด้านนอกผ่านกระจกใสของร้าน 

<เมนูที่ได้ลองวันนี้>
- ลูกชิ้นกุ้งทอด ลูกชิ้นกุ้งทอดเสียบไม้ราดน้ำจิ้มมาเสร็จสรรพ ด้านนอกกรอบ ด้านในนุ่ม น้ำจิ้มมีรสหวานเผ็ดนิดๆ อร่อยใช้ได้เลยค่ะ เหมาะกับเป็นเมนูเรียกน้ำย่อย (4/5)

- ซีซ่าร์สลัด ผักสดกรอบอร่อย โรยชีสมาแบบจัดเต็ม ทานคู่กับไข่ออนเซนเป็นรสชาติที่อร่อยแปลกใหม่ ไม่เหมือนใคร (4/5)

- ช็อคโกแลตเบอร์เกอร์เนื้อ เสริ์ฟมาพร้อมกับ Chips แป้งเบอร์เกอร์สีดำ หอมกลิ่นช็อคโกแลตเบาๆ มีรสขมอ่อนๆไม่มาก อบมาแบบกรอบ เป็นแป้งเบอเกอร์ที่อร่อยใช้ได้เลยค่ะ เทียบกับร้านดังๆได้เลย แต่เสียดายที่เนื้อด้านในสุกไปนิด ทำให้แข็งไปหน่อย ไม่ชุ่มฉ่ำ แต่โดยรวมอร่อยใช้ได้ค่ะ (4/5)

- ฟิชแอนชิฟ ปลาชุบแป้งทอดเสิร์ฟมาพร้อมกับ Chips แท่งโต ทานคู่กับซอสโยเกิร์ตอร่อยเข้ากันได้ดี (4/5)

- สันคอหมูย่างจิ้มแจ่ว สันคอหมูย่างนุ่มๆ จิ้มกับแจ่วรสแซ่บ ทานคู่กับข้าวจี่สไตล์อีสาน อร่อยแซ่บเข้ากันสุดๆ (4/5)

- เกี๊ยวทอด ด้านในสอดไส้หมู แป้งเกี๊ยวกรอบแต่พอเข้าปากปุ๊บนุ่มละลายในปาก แทบไม่ต้องเคี้ยว ซึ่งตัวแป้งเป็นสูตรเฉพาะของร้านนั่นเองค่ะ คงความอร่อยแปลก ไม่เหมือนร้านไหนจริงๆ (4/5)

- ไก่อบซอสบาร์บีคิว ไก่อบเนื้อนุ่ม ราดซอสบาร์บีคิวมาชุ่มๆ เสิร์ฟมาพร้อมกับสลัด จานนี้ดูเหมือนจะหนักแต่ได้สุขภาพ (3/5)

- สลัดกุ้งย่าง กุ้งย่างมาแบบกรอบๆ ทานคู่กับสลัดผัก อร่อยได้สุขภาพ (4/5)

- สลัดเห็ดย่าง เห็ดหลากชนิดย่างมาหอมๆ ทานคู่กับสลัดผัก เมนูนี้เหมาพสำหรับคนรักสุขภาพ (4/5)

- ลาบปลาแซลมอน รสชาติอ่อนไปนิด ไม่ค่อยจัดจ้านเท่าไหร่ เหมาะสำหรับคนไม่ทานเผ็ด (3/5)

- Vegetable Smoothie น้ำผักปั่น ประกอบไปด้วย หัวหอมใหญ่ คื่นช่าย สะระแหน่ มะเขือเทศ น้ำมะนาว น้ำผึ้ง รสชาติเปรี้ยวหวาน ดื่มง่าย ไม่เหม็นเขียว ได้สุขภาพสุดๆ (4/5)


- ไอศกรีมทุเรียน ได้รสทุเรียนเข้มข้นมาก หอมกลิ่นทุเรียน อร่อยสุดๆ ใครชอบทุเรียนแนะนำห้ามพลาด (5/5)

- ไอศกรีมมะม่วง มีเนื้อมะม่วงอยู่ในเนื้อไอศกรีมด้วย หวานไม่มาก อร่อยเช่นกัน (4/5)

- บัวลอยเผือกไอศกรีมกะทิสด บัวลอยเหนียวหนึบ น้ำกะทิเค็มๆมันๆ เข้มข้นดีค่ะ ทานคู่กับไอศกรีมกะทิ อร่อยเข้ากันได้ดี (4/5)